Antiikin Ateenan uskonto

Antiikin Ateenan kaupunkivaltion ja Attikan kultit, jotka olivat osa antiikin kreikkalaista uskontoa, ovat parhaiten tunnettu esimerkki kreikkalaisen poliksen eli kaupunkivaltion kulttijärjestelmästä. Kuten kreikkalaiseen uskontoon yleisesti, uskonnon keskiössä olivat jumalille suoritetut uhrit sekä näiden temppeleiden ja pyhäkköjen ylläpito. Tärkein jumaluus oli Athene, jota kunnioitettiin useilla eri nimillä. Lisäksi kunnioitettiin lukuisia muita jumalia ja heeroksia. Vuoden aikana järjestettiin useita juhlia, jotka olivat yleensä aina uskonnollisia. Niistä tärkein oli Panathenaia. == Pappeudet == Ateenan kaupungin kulttien ylläpito kuului polikselle eli viime kädessä sen kansalaisille. Ateenan 600 virkamiehestä noin 200 tehtävänä oli ennen kaikkea pyhäkköjen ylläpito, uhritoimitusten suorittaminen tai uskonnollisten juhlien järjestäminen. Ateenan kaupunkivaltion eräänlaisena ylipappina toimi alun perin Ateenan kuningas ja myöhemmin tämän uskonnollisen aseman perinyt kuningasarkontti. Myös muilla arkonteilla oli uskonnolliset tehtävänsä. Monet pappeudet ja kultit kulkivat suvuissa. == Kultit ja kulttipaikat == Ateenan suojelija oli Athene-jumalatar, josta kaupunki sai oletettavasti myös nimensä. Tämä tunnettiin ”kaupunkia vartioivana Athenena”. Athenen epiteettejä kaupungissa olivat myös muun muassa Athene Polias ja Athene Poliukhos, missä ominaisuudessa jumalatar oli erityisesti Akropoliin suojelijatar. Athenea kunnioitettiin myös monilla muilla epiteeteillä, kuten Ergane, Fratria, Nike ja Parthenos. Jokaisella oli omat tehtävänsä ja pyhäkkönsä. Athenen lisäksi Ateenassa kunnioitettiin myös muita olympolaisia jumalia, merkittävimpinä Zeus, Hefaistos, Demeter, Artemis, Apollon, Dionysos ja Afrodite. Kaupungista tunnetaan myös ainakin 300 heeroskulttia. Tärkeimpiä oli Attikan kansallisheeroksen Theseuksen kultti. Monet kultit olivat alkuperältään hyvin varhaisia ja periytyivät mahdollisesti mykeneläiseltä kaudelta. Demokratian kaudella kaupunkiin perustettiin useita uusia kultteja, joista osalla oli poliittinen tarkoitusperä. Näihin kuuluivat muun muassa Attikan fylejen eponyymien heerosten kultit sekä tyranninmurhaajien Harmodioksen ja Aristogeitonin kultit. 300-luvulla eaa. perustettiin demokratian henkilöitymän Demokratian kultti. pienoiskuva|Apollon Zosterin temppelin rauniot Halai Aiksonideen demoksessa. pienoiskuva|Olympoksen Zeuksen luola (vasemmalla) ja Apollon Hypoakraioksen luola. Keskeisimmät kultit ja kulttipaikat olivat: * Afrodite ** Afrodite Pandemos, ”Kaiken kansan Afrodite” – Afrodite Pandemoksen pyhäkkö ** Afrodite Urania, ”Taivaallinen Afrodite” – Afrodite Uranian temppeli ** Afrodite ja Eros – Afroditen ja Eroksen pyhäkkö * Aglauros – Aglaureion * Amynos – Amyneion * Apollon ** Apollon Delfinios – Apollon Delfinioksen temppeli ** Apollon Hypoakraios, ”Korkeuksien alapuolella oleva Apollon” – Apollon Hypoakraioksen luola ** Apollon Patroos, ”Isän Apollon” – Apollon Patrooksen temppeli ** Apollon Pythios – Apollon Pythioksen pyhäkkö ** Apollon Zoster – Apollon Zosterin temppeli * Ares – Areen temppeli * Artemis ** Artemis Agrotera, ”Artemis pelloilla” – Artemis Agroteran temppeli ** Artemis Aristobule – Artemis Aristobulen temppeli ** Artemis Brauronia, ”Brauronin Artemis” – Artemis Brauronian pyhäkkö ja Brauronin Artemiin temppeli ** Artemis Munikhia, ”Munikhian Artemis” – Artemis Munikhian temppeli ** Artemis Tauropolos – Artemis Tauropoloksen temppeli * Asklepios – Asklepieion ja Amyneion * Athene ** Athene Areia ** Athene Bulaia, ”Bulen Athene” – Buleuterion ** Athene epi Palladio ** Athene Ergane, ”Käsityöläisten Athene” – Athene Erganen pyhäkkö ** Athene Fratria, ”Fratrioitten Athene” – Zeus Fratrioksen ja Athene Fratrian temppeli ** Athene Hefaistia ** Athene Hippia, ”Hevosten Athene” ** Athene Hygieia ** Athene Itonia ** Athene Nike, ”Voiton Athene” – Athene Niken temppeli ** Athene Pallas, ”Pallaksen surmannut Athene” – Palladion ** Athene Pallenis ** Athene Parthenos, ”Neitsyt Athene” – Parthenon ** Athene Polias, ”Athene Kaupunginsuojelija” – Athene Poliaan temppeli, Erekhtheion ** Athene Poliukhos ** Athene Soteira, ”Athene Pelastaja” – Zeus Soterin ja Athene Soteiran temppeli ** Athene Zosteria * Butes – Erekhtheion * Demeter ja Kore – Eleusis (Eleusiin mysteerit) * Dionysos ** Dionysos Eleuthereus, ”Dionysos Vapauttaja” – Dionysos Eleuthereuksen pyhäkkö * Dioskuurit – Anakeion eli Dioskureion * Eponyymit heerokset – Eponyymien heerosten muistomerkki * Erekhtheus – Erekhtheion * Hefaistos – Hefaistoksen temppeli * Hera ** Hera Panhellenia – Panhellenion * Jumalten äiti – Metroon * Kronos – Kronoksen ja Rhean temppeli * Leoksen tyttäret – Leokoreion * Pan – Panin pyhäkkö ja Panin luola * Pandion I tai Pandion II – Pandionin pyhäkkö * Pandrosos – Pandroseion * Poseidon – Erekhtheion ja Sunionin Poseidonin temppeli * Rhea – Kronoksen ja Rhean temppeli * Theseus – Theseion * Zeus ** Olympoksen Zeus, ”Olympos-vuoren Zeus” – Olympoksen Zeuksen temppeli, Olympoksen Zeuksen luola ** Zeus Bulaios, ”Bulen Zeus” – Buleuterion ** Zeus Eleutherios, ”Zeus Vapauttaja” (Plataiain taistelun kunniaksi) ** Zeus Fratrios, ”Fratrioitten Zeus” – Zeus Fratrioksen ja Athene Fratrian temppeli ** Zeus Panhellenios – Panhellenion ** Zeus Polieus, ”Zeus Kaupunginsuojelija” – Zeus Polieuksen pyhäkkö ** Zeus Soter, ”Zeus Pelastaja” – Zeus Soterin ja Athene Soteiran temppeli, Pireus == Juhlat == Ateenassa käytössä olleen attikalaisen kalenterin 354-päiväisestä kuuvuodesta noin 60 oli erilaisia juhlapäiviä. Kaupungin tärkeimpiin juhliin kuuluivat Panathenaia, jota vietettiin suurena joka neljäs vuosi, Eleusiin mysteerit, Thesmoforia, Dionysia ja Anthesteria. Juhliin kuuluivat keskeisesti uhritoimitukset. Suureen Panathenaia-juhlaan kuuluivat myös urheilukilpailut ja Dionysoksen kunniaksi vietettyihin Dionysia- ja Lenaia-juhliin näytelmäkilpailut. Ateenalaisia juhlia olivat: * Anthesteria * Apaturia * Arrheforia * Asklepieia * Bendideia * Boedromia * Delfinia * Diasia * Diisoteria * Dionysia (maalais- ja kaupunki-Dionysia) * Dipolieia * Elafebolia * Eleusiin mysteerit * Eleusinia * Gamelia * Genesia * Haloa * Hekatombaia * Kallynteria * Khalkeia * Khloia * Kronia * Lenaia * Maimakteria * Metageitnia * Munikhia * Numenia (kuukausittain) * Olympeia * Oskhoforia * Panathenaia (suuri ja pieni Panathenaia) * Plynteria * Pompaia * Poseidea * Proerosia * Pyanopsia * Skira eli Skiroforia * Stenia * Synoikia * Thargelia * Theseia * Thesmoforia == Lähteet == == Kirjallisuutta == * * Luokka:Antiikin Ateena Luokka:Antiikin Kreikan uskonto